La Policia Local decomissa 12,6 quilos d'haixix en el maleter d'un vehicle\nLa Policia Local de Paterna ha decomissat aquesta matinada 12 quilos i 600 grams de marihuana en un control de documentació i drogues realitzat en l'Avinguda Vicente Mortes de la localitat.\nDurant l'operació, els agents han confiscat del maleter d'un vehicle cinc feixos de fulles i cogollos de marihuana i han detingut als tres ocupants del turisme que viatjaven armats d'amb ganivets de fulla gran. Es tracta de tres homes de 26, 24 i 23 anys d'edat, tots ells de nacionalitat espanyola.\nEls fets van succeir a les 02:45 hores en una de les principals vies d'accés al municipi. Després de donar l'alt a un cotxe a causa de l'excessiva velocitat a la qual circulava, els agents van apreciar ràpidament que el vehicle desprenia una forta olor a marihuana i, en una primera inspecció ocular dels seus ocupants, van detectar que portaven ganivets amb fulla de grans dimensions, la qual cosa va propiciar una immediata intervenció policial, que ràpidament van adoptar mesures d'alerta i defensa.\nDesprés del registre superficial de l'interior del vehicle, els agents van trobar diversos guants, unes tisores, quatre ganivets (un de 18 cm de fulla, dues de 16 cm de fulla i un altre de 10 cm de fulla) i després d'escorcollar als ocupants, una navalla de 8 cm de fulla).\nDonat que la quantitat de marihuana oposada superava a simple vista el màxim permès per la llei per a consum propi, podent ser quantitat preordenada al tràfic d'estupefaents, la Policia va procedir a la detenció dels tres individus per un possible delicte contra la salut pública.\nEl Cap de la Policia Local, Rafael Mestre ha destacat “la importància de la intervenció ja que, encara tractant-se de cànnabis sativa, la quantitat confiscada és de notòria rellevància i això constitueix un subtipo agreujat i, amb això, unes penes superiors”.


Berta Seijo // Foto: David Ruano\nMiriam Iscla // Foto: David Ruano\nEntrar a l'Institut del Teatre va marcar un abans i un després a la vida de Míriam Iscla. Nascuda a Pineda de Mar, aquesta maresmenca resident a Barcelona estudiava tercer de Medicina quan va decidir que ja era hora de prendre una decisió. "Des de ben petita feia teatre amateur, però al principi no creia que m'hi pogués dedicar de forma professional", afirma. Amb un any a l'Institut n'hi va haver prou perquè Iscla agafés el rumb que sempre havia desitjat: "Guardo molts bons records d'aquella època; vaig aprendre de professors que ens van fer creure en la serietat de la nostra feina i vaig conèixer companys de professió que ara són amics".\nEl millor regal, però, va ser 'T de Teatre'. I és que, a l'Institut, l'entrevistada va coincidir amb Carme Pla, Mamen Duch, Àgata Roca i Rosa Gàmiz, actrius amb les quals va fundar, el 1991, una de les companyies amb més renom de l'escena catalana. "Tot va sorgir a finals de carrera, mentre preparàvem la tesina i vam decidir que no podíem quedar-nos a casa esperant que ens truquessin per començar a treballar", afirma. La primera funció amb què van pujar a l'escenari va ser 'Petits contes misògins', basada en textos de Patricia Highsmith. A partir d'aquí, "amb molt d'esforç i després d'anys girant i carregant i descarregant la furgoneta", el somni d'aquestes exalumnes de l'Institut del Teatre es va fer realitat.\nMés enllà de 'Jet lag'\nEl boom de les 'T de Teatre' va arribar una dècada més tard. Ja conegudes al món del teatre, el seu salt a la televisió amb la sèrie 'Jet lag' va ser molt ben rebut pel gran públic. "Ens venia de gust treballar en un format com la sitcom i crec que ser una companyia amb recorregut i liderada per cinc dones ens va ajudar a fer-nos un lloc i a cridar l'atenció amb el nostre producte", assegura.\nEl 2008, Iscla decideix començar a volar sola. "Després de 17 anys formant part del mateix projecte necessitava una renovació, explorar nous camins i treballar amb altres persones", explica. Aquesta decisió l'ha portat a actuar en un bon grapat d'obres de teatre i a tocar registres que no són la comèdia. "He fet el que volia fer, tot i que quan ets freelance t'has de reinventar constantment i provocar tu mateixa els projectes", afirma.\n'Abans que es faci fosc'\nMíriam Iscla aterra diumenge, 9 de febrer, al Teatre Monumental per presentar 'Abans que es faci fosc', una obra que ella mateixa va portar a Pep Pla perquè la dirigís. Fins i tot va posar-se en contacte amb l'autora del text per demanar-li que les dues protagonistes del muntatge fossin dones. "La funció ja s'havia representat abans a Londres amb actors, però jo sempre havia considerat que el viatge emocional era molt més impactant si l'interpretaven una mare i la seva filla", explica. Després d'aconseguir llum verda, l'actriu maresmenca va preparar-se a fons el seu personatge. "La protagonista pateix retinosi pigmentària, una malaltia que provoca ceguera, i des del començament vaig tenir molt present que per posar-me en la seva pell havia d'investigar i parlar amb gent que es trobés en la mateixa situació".\nUna obra de teatre que t'ha impactat: 'Europa bull' i 'Romancero gitano' amb Núria Espert.\nUna afició: Dibuixar.\nCom et relaxes abans de sortir a escena: Sempre faig escalfament físic i vocal.\nUna pel·lícula que has vist recentment i que recomanes: 'Parásitos'.


Sambori | C.E.I.P. Mediterrani\nArxiu d'etiquetes: Sambori\n7 maig 2017 Mediterrani\tDeixa un comentari\nAvui s’ha celebrat el Premi Sambori Local de Meliana, s’han repartit els premis col·lectius a les classes d’infantil i primer cicle i els individuals a la resta d’alumnes de primària. Ací us deixem unes quantes imatges de l’acte.\nEnhorabona a tots els guardonats i guardonades !!!\nPREMI SAMBORI COMARCAL 2016\n9 abril 2016 Mediterrani\t2 comentaris\nAquesta vesprada a El Puig de Sta. Maria s’ha lliurat els premis Sambori de la comarca de l’Horta Nord, premis literaris en valencià que mobilitzen centenars d’escoles, mestres i alumnes que escriuen en la nostra llengua.\nHan estat guardonades moltes escoles de pobles veïns com ara el Carraixet d’Almàssera, La Masia de Museros, el Lluís Vives de Puçol, el Sant Joan de Ribera de Burjassot, i … la classe de segon de primària del Mediterrani de Meliana !!!\n“La forqueta sense feina”, un bon treball que ha tingut el seu reconeixement.\nEnhorabona als xiquets i xiquetes i a la seua tutora Merxe Marco.\nGUARDONATS AL PREMI SAMBORI 2016\n5 abril 2016 Mediterrani\t2 comentaris\nLa nostra escola està d’enhorabona !!\nEls alumnes de 2n de Primària han estat guanyadors del Premi Sambori Comarcal 2016 de l’Horta Nord amb el conte col.lectiu: “LA FORQUETA SENSE FEINA” Un guardó merescut pel treball, esforç, constància i organització que han demostrat en l’elaboració d’aquest conte.\nL’entrega de guardons serà el dia 9 d’abril a les 18 hores a la Unió Musical Santa Maria del Puig.\nFelicitats a tots i totes perquè junts fem equip.\nUs esperem el dissabte ! Esteu tots i totes convidats !


Callos - El Gourmet Català Callos - El Gourmet Català\nUn plat típic d’hivern amb sabors intensos\nAquí teniu com fer un deliciós plat de callos, que també podeu trobar ja elaborat per Cuinats Jotri! I els acompanyarem amb una Feral American Pale Ale de Cerveses Artesanes Bripau. Tothom a taula, salut!\n1 culleradeta de pebrot de romesco en pot\nCoem els callos\nCoem els callos amb l’aigua justa i una mica de sal. Coem durant 45 minuts des que l’aigua bulli o 3 hores si coem en una olla normal.\nAfegim la carn\nPassat el temps, afegim el xoriço, la botifarra i la cansalada. Tornem a coure, 15 minuts més si ho fem en olla a pressió i 45 minuts més si és olla normal.\nEn una altra olla normal, afegim un raig d’oli a foc suau i quan estigui calent incorporem grans d’alls picats. Després afegim la ceba picada i els bitxos de caiena. Rectifiquem de sal i deixem cuinar 10 minuts remenant de tant en tant.\nAgreguem el tomàquets pelats i trossejats i cuinem 10 minuts més. Després el pebrot de romesco, remenem i retirem del foc. Empolvorem amb el pebre vermell i barregem.\nIncorporem els callos\nIncorporem els callos, l’agua de cocció i la carn a la olla. Barregem tots els ingredients i tornem a cuinar durant 20 minuts més fins que tots els sabors estiguin ben integrats.\nServim fent que en cada ració hi hagi una mica de tot. Bon profit!\nPodem acompanyar aquest plat amb una Feral American Pale Ale de Cerveses Artesanes Bripau, una cervesa de color d’ambre daurat bastant translúcida i mig tèrbola. D’escuma fina i bastant persistent, de color lleugerament trencat i formant garlandes. En nas trobem primer els llúpols, i de fons els malts. Aromes de fruits cítrics, llimona i una mica de pinya. Notes florals. En boca l’amargor és agradable i lleugerament persistent, cos mig i carbonatació moderada. Tornem a trobar la pinya i els fruits cítrics, aportats per la varietat dels llúpols utilitzats. Perfil dolç agradable de forneria i massa de pa.\nCervesa Feral Bripau\nRecepta extreta de: https://www.cocinacaserayfacil.net/callos-a-la-madrilena-receta-facil-abuela/


Qui som - Diagnostica e restauro\nEstudis in situ\nBéns Arquitectònics, Monumentals y Arqueològics\nProductes per a la restauració\nPrincipals projectes desenvolupats\nConservation Scientist en el camp d’assajos microinvasivos i no invasius aplicats a la restauració del patrimoni històric-artístic, arquitectònic i arqueològic. Col·labora amb les activitats de recerca, diagnòstic i formació dutes a terme pel CNR-*IBAM (Institut per al Patrimoni Arqueològic i Monumental). Ha participat en projectes de recerca italians i europeus, en congressos nacionals i internacionals i és autor d’unes 40 publicacions científiques.\nHa ensenyat en diferents institucions de formació, inlcòs el ICCROM, Universitat de Salento, Acadèmia de Belles arts en Lecce, Consorci CETMA, Institut Veneto per als Béns Culturals.\nDes de 2005 és membre de l’Ordre de Geòlegs de la Regió de Puglia i està a la llista d’Assessors de la Cort de Lecce.\nConservador científic, diplomada en Conservació i restauració per l’ESCRBCC (Barcelona); llicenciada en història de l’art per la UIB (Mallorca). Màster en diagnòstic de l’estat de conservació del patrimoni històric per la UPO (Sevilla).\nFormació especialitzada en matèria d’anàlisi i criteris d’intervenció a la University College of London, Birkbeck College London, Accademia di Belle Arti di Palermo, Università degli Studi di Torino o la Università La Sapienza di Roma amb professors com Maurizio Coladonato, Paolo Cremonesi, Richard Wolbers, Patrick Quinn o Tracey Chaplin. Cofundadora de l’equip “Restaura, Conservación y Restauración”, el qual desenvolupa projectes de restauració des del 2010 a Espanya, col·laborant amb institucions com el Taller de Restauració del Bisbat de Mallorca, el Museu de Mallorca, la Universitat de Barcelona, el Museu Nacional de Arte de Catalunya o el jaciment d’Almmallutx.\nCoordinadora del Col·legi professional de Restauradors de Balears. Vocal de la Comissió de la Catedral de Mallorca. Vocal del Col·legi de Doctors i Llicenciats en Filosofia i Lletres i en Ciències de les Illes Balears (CDLIB). Actualmente doctoranda a la UPO, desenvolupant la tesis amb títol “Policromia sobre escultura medieval en piedra en el contexte de les Illes Balears: posada en valor, caracterizació i criteris d’intervenció”


Vuit8ena: Balanç 2014\nLost Stars by Keira Knightley on Grooveshark\nMiro el balanç personal de l’any passat i llegeixo sentiments que ni recordo perquè els vaig sentir. El llegeixo i em ve al cap el que darrerament penso de mi mateixa. Sóc tan negativa amb mi mateixa, em permeto tan poc ser feliç, que així, acabo no sent-ho. Mai estic satisfeta amb el que la vida m’aporta. I és molt.\nAquests dies, també he mirat correus d’uns quants anys enrere. I em sorprenc. No sé dir si em reconec o no. Segurament, si. Perquè en el fons sóc la mateixa, però sé que he modificat actituds. I ara em veig, i m’agrado en relació amb com era abans. Potser, no a tothom agraden aquests canvis. Potser, a algú altre que ja no hi és, agradarien.\nDarrerament, quan sovint em passa alguna cosa i de seguida em ve el plantejament negatiu cap a mi mateixa, intento capgirar-lo, veure’l des d’un altre punt de vista, no pas disfressar-lo, sinó simplement, veure-hi l’altra cara de la moneda. Alguns cops no me’n surto, eh! I surt la rits negativa i trista, però reconec que quan puc valorar les coses que em passen des d’un punt de vista més positiu, tot és molt més clar.\nAl balanç 2013 no em posava reptes, només em demanava ser valenta. I ho he estat. Molt. I n’estic molt orgullosa.\nHa estat un gran any. Un gran any que no m’acabo de permetre de gaudir; noves pors que afloren, neguits i un pes que allibero que no sabia ni que tenia, per molt que m’espanta. Però suposo que és part de tot el que m’encadena i del que, poc a poc, vaig alliberant-me. Tots tenim les nostres cadenes i per gaudir plenament del que la vida ens ofereix, ens n’hem d’alliberar.\nHa estat un gran any, amb una paraula clau: amor. El viscut en els esdeveniments més importants: el casament de la meva germana i el casament de dos bons amics han marcat bona part de l’any. Preparar-los ha estat emocionant, ha estat com poder-nos impregnar de la felicitat de les parelles. L’estima, complicitat, bon rotllo i moments deliciosament viscuts al club de lectura, que m’ha portat a conèixer grans dones, a tornar a gaudir llegint i passar grans moments. I sobretot, l’amor d’uns ulls de color mel, que han tingut molta paciència amb mi, d’una connexió que quan estem junts no ens cal res més. No sé si arribarà a bon port, els dubtes per les dues bandes hi són, però se suposa que amb amor, podrem amb tot.\nLa superació de la malaltia d’una amiga, l’estabilitat laboral o el procés, també han estat moments ben importants.\nCom deia al balanç de l’any passat, hi ha coses bones i coses negatives, i d’aquestes, tot i que hagi estat un bon any, n’hi ha: la malaltia de la mare, amistats que marxen o d’altres s’esquerden per molt que intentem posar-hi remei, el centre que no acaba de funcionar o l’anar massa atabalada amb masses coses i que fa que sovint m’oblidi de dates, de coses que he de fer, no arribi als llocs,...\nPel 2015, com vaig posar a la felicitació, demano canvis. Tan a nivell polític, social, com personal. De reptes: faig com l’any passat, un: cuidar-me i sentir-me bé amb mi mateixa. Un gran repte, eh!\nI tot el que pugui venir o passar, l’intentaré viure de la millor manera. Amb la millor cara.\nps. No és ben bé un balanç d'any, potser més aviat un moment de mirar-me endins. I de tant en tant, em cal.\nAh, i com li vaig dir a l'Assumpta, un altre repte és tornar a ser més constant al blog! a veure si m'en surto!!\nPetons i que tingueu molt bona sortida i entrada d'any!\nPublicat per rits a 11:17\ntens raó has fet una mirada endins de tu ....celebro que hagis estat valenta i et sentis orgullosa, els canvis de vegades fan por però canviar és beneficiós gairebé sempre ....els teus reptes estan molt bé si plantejar-los i afrontar-los et fan sentir més feliç malauradament hi ha coses que no depenen de nosaltres però si podem canviar la manera com ens hi encarem .....molt somriures i reptes bonics per l'any vinent ! abraçada!\n30 de desembre de 2014 a les 13:44\nPel que ens has anat explicant, durant aquest any has patit alguns revesos dels que es mereixen aparèixer en un balanç com aquest, i no sé si tots apareixen. Per contra, ens parles de moltes coses bones, agradables i felices. I ho fas amb por, amb prudència, sobretot. Per què, rits, per què?\nTens els ingredients, cuina'ls bé, va! És clar que hi ha coses que costen, coses que s'escapen a les nostres capacitats i que potser no podràs frenar, com que el centre vagi malament. Pots lliurar guerres que perdràs, però el més important és saber que les pots perdre. Si les perds, estic segur que, en el teu cas, no serà perquè no t'hi hagis esforçat. I si les guanyes: glòria. Però glòria de veritat, i a celebrar-ho.\nPerò qui porta les regnes de la teva vida? Només tu. Aquesta batalla no la pots perdre, està prohibit. Però com que de vegades les batalles es perden contra pronòstic, el que sí que és impensable és no lliurar-les. No sé amb quantes metàfores, ni quantes vegades t'he dit ja les mateixes coses. Però és que ja podem dir el que vulguem, ets tu la que t'ho muntes. Un balanç tan positiu no es pot fer amb aquesta prudència i amb tants dubtes. Ah, i sí, et deixo dir-me que el meu, tot i ser molt positiu també, tampoc no semblava especialment eufòric. De vegades mirem més cap a fora que cap a dins, però si mires endins has de ser conseqüent amb el moment.\n30 de desembre de 2014 a les 15:34\nContant que no pares de fer balanços mensuals, no podia faltar un balanç anual ^^\n30 de desembre de 2014 a les 17:34\nno ens distraiem amb el passat i concentrem-nos el el futur, que és en la direcció que anem.\nMolt bon any, segur que el tindràs perquè cerc que el tens merescut.\n30 de desembre de 2014 a les 22:49\nEspero que l'any que ve sigui millor. Una abraçada.\n31 de desembre de 2014 a les 14:51\nEts molt valenta de fer aquest balanç, això t'ha de donar llum i forces pel futur.... ens veurem virtualment i físicament, val? Ptons!\n31 de desembre de 2014 a les 21:01\nI és veritat el que diu el XeXu, un balanç tan positiu (a part de la malaltia de ta mare) s'hauria de poder viure més positivament però pel que sigui no t'ho permets o no t'ho permets del tot, i tampoc no sé quina és la recepta... més confiança?\n31 de desembre de 2014 a les 21:12\nELFREELANG, una bona amiga sempre em deia que els canvis sempre eren per a bé. Sé que tenia raó. Et desitjo també el millor.\nXeXu, el post reflectia, segurament, molts dubtes i moltes pors que en aquell moment tenia. Sóc poruga i me n'he afrontat aquest any passat a uns quants reptes. Sé que m'animes i t'ho agraeixo molt xò contra la naturalesa d'un mateix, n'és molt difícil lluitar.\nJOAN GASULL, bon any tinguem! tu també te'l mereixes.\nJOMATEIXA, igualment! serà un any ben bó!\nGEMMA SARA, mai m'acabo de permetre ser feliç, xò això és algo que estic treballant. Espero ensortir-me'n! I si, aviam si ens veiem aviat!!\n7 de gener de 2015 a les 19:13\nAquí, intentant acomplir el nostre repte! :-))\nAhir, per casualitat, vaig anar a parar a un blog de manualitats (ja ni recordo què és el que hi havia que em va cridar l'atenció, doncs hi vaig arribar a través d'una imatge, crec) però la bloguera estava comentant com havia baixat la seva activitat a la xarxa i com moltes amigues amb les que comentaven s'havien passat al feisbuc i ara bloguejaven més... doncs bé, ella es feia el propòsit de reactivar el blog i molts comentaris que tenien també eren favorables als blogs... A veure si vindrà un "renaixement" :-))\nCuida't i que et sentis bé amb tu mateixa... així, SEGUR que totes les altres coses aniran millor :-))\n15 de gener de 2015 a les 1:47


Famílies – Activitats de neu a Guils-Fontanera (Cerdanya)- 23/02/2014 | Agrupació Excursionista Talaia\nFamílies – Activitats de neu a Guils-Fontanera (Cerdanya)- 23/02/2014\n36a excursió del Grup de Muntanya en Família, aquest cop per anar a practicar esquí de fons i raquetes de neu a l’estació de Guils-Fontanera, a la Cerdanya.\nUna petita delegació de 16 excursionistes (8 menors) ens hem desplaçat fins a la Cerdanya, després que aquesta sortida s’hagués de suspendre diumenge passat, 16 de febrer, a causa del mal temps. Finalment, però, l’hem poguda tirar endavant i el temps ha estat molt estable, amb un cel blau i un sol radiant.\nHem parat a esmorzar a l’Àrea del Túnel del Cadí i hem continuat fins a Guils-Fontanera. Alguns hem fet un curs d’una hora amb un monitor d’esquí de fons i després hem esquiat per les pistes Mirador, Bosc, Fontanera, Guilla, Feixa, Rigat, Pleta… Uns altres han estat esquiant tota l’estona perquè ja en sabien força. Un altre grup ha anat a fer raquetes pel bosc de Fontanera fins al refugi de les Cases. I uns altres ho han anat compaginant tot plegat fent baixades amb trineus.\nEn acabat hem dinat i hem fet un cafetó per aguantar amb condicions la cua de vehicles que hem trobat des del túnel del Cadí fins ben bé Guardiola de Berguedà.\nCliqueu aquest enllaç per veure’n algunes fotografies.


La institució de ciutats amb patrimoni immaterial de la UNESCO tria Algemesí per a establir la seu física - Diari La Veu\nEscriba el número 174225\nLa institució de ciutats amb patrimoni immaterial de la UNESCO tria Algemesí per a establir la seu física\nLa Inter-City Intangible Cultural Cooperation Network és una entitat integrada per 31 països que treballa en l'aplicació de polítiques creatives sobre les festes distingides\nLa presidenta de l\_'entitat passa a ser la primera autoritat local, en aquest cas l\_'alcaldessa de la ciutat, Marta Trenzano.\nAlgemesí (la Ribera Alta) acollirà la seu de la Inter-City Intangible Cultural Cooperation Network, (ICCN), la xarxa de ciutats patrimoni cultural immaterial de la humanitat que, precisament, va celebrar aquest cap de setmana passat el seu congrés aprofitant que la localitat estava immersa en les festes de la Mare de Déu de la Salut (Fotogaleria).\nAixí doncs, la seu física se situarà al Museu de la Festa i la presidenta de l'entitat passa a ser la primera autoritat local, en aquest cas l'alcaldessa de la ciutat, Marta Trenzano. Aquesta ha sigut la decisió dels membres de la ICCN reunits en la setena assemblea que es va celebrar en aquesta localitat de la Ribera Alta.\nLa ICCN és una organització internacional de governs locals i organitzacions culturals que té com a objectiu protegir el patrimoni cultural immaterial, segons ha informat el consistori en un comunicat. L'entitat treballa per a explorar polítiques creatives i efectives per a mantindre aquest patrimoni i la seua relació inseparable del desenvolupament local sostenible. En l'actualitat té 34 associats de 31 països i compta amb l'acreditació i el suport de la UNESCO.\nAlgemesí ha tingut una participació activa des de l'ingrés en la ICCN. En totes les assemblees i reunions ha tingut presència tant institucional com de balls que participen en les Festes de la Mare de Déu de la Salut. "Hem sigut constants perquè creiem en l'esforç col·lectiu com a via per a l'entesa entre les diverses cultures i per a donar a conéixer el nostre patrimoni", assegura Marta Trenzano. Per a l'alcaldessa d'Algemesí, "és obligat reconéixer el treball institucional dut a terme per anteriors corporacions, així com per a Julio Blasco i els seus col·laboradors al capdavant del Museu de la Festa. El treball d'ells, de les persones implicades en les Festes de la Mare de la Salut i de tots els treballadors de l'Ajuntament es veu recompensat amb aquest reconeixement que es converteix des de ja en un nou repte per a nosaltres".\nEscriba el número 285840


IB3 | El Mallorca Championship, suspès; Wimbledon, cancel·lat pel COVID-19\nPortada > esports > El Mallorca Championship, suspès; Wimbledon, cancel·lat pel COVID-19\nEl Mallorca Championship, suspès; Wimbledon, cancel·lat pel COVID-19\nEl torneig mallorquí de tennis no es disputarà conseqüència de la decisió de l'ATP que ha suspès tots els tornejos fins al 13 de juliol després que el grand slam britànic hagi decidit cancel·lar l'edició d'enguany\nEl torneig de tennis Mallorca Championship, que s’havia de disputar aquest pròxim mes de juny a Santa Ponça, ha quedat suspès. La decisió és conseqüència de la cancel·lació de torneig de Wimbledon que havia de començar el 29 de juny a Londres. La directiva del grand salam anglés ha decidit avui cancel·lar la disputa de l’edició d’enguany del torneig per mor de la pandèmia del COVID-19.\nConseqüència de la cancel·lació de Wimbledon l’ATP ha comunicat la suspensió de tots els tornejos del circuit professional fins el 13 de juliol de 2020 pel mateix motiu. Aquesta suspensió afecta, entre d’altres, a tots els tornejos que conformen la temporada de tenis sobre pista d’herba i un d’aquests tornejos és el Mallorca Championship.\nEstava previt que el Mallorca Championship es disputàs del 20 al 27 de juny. Aquesta era l’estrena del torneig amb un quadre de competició masculí, ja que en els darrers quatre anys i sota el nom de Mallorca Open es tratava d’una competició femenina.\nUna vegada confirmat que el torneig no es disputarà en les dates previstes, des de l’organització no descarten encara que aquesta primera edició del Mallorca Championship es pugui jugar durant aquest any 2020, ja que contemplen “tots els escenaris possibles”. Al mateix temps, asseguren que facilitaran el retorn del preu de les entrades a qui ja les hagués adquirit.\nPedro Duque: “Es trigarà temps a comprovar si les primeres vacunes de la Covid-19 funcionen”\nCala d’Or, tancat per manca de turistes\nUn nebot del rei de Bèlgica dona positiu per coronavirus després de tornar a Espanya\nEl Club Xelska s’entrena a la platja\nL’ascens del Menorca Bàsquet a l’ACB, avui a IB3 Televisió\nMor a Detroit un jove de 19 anys que participava en les protestes per l’assassinat de George Floyd\nLa Simfònica de les Balears, la primera d’Espanya a reprendre la programació de concerts\nJoan Cardona i l’equip olímpic espanyol tornen als entrenameents\nEntrenar a l'arena és bo per reforçar els canells i turmells després de tantes setmanes tancats a casa\nAquesta setmana ha fet 15 anys que l'illa va assolir la màxima categoria del bàsquet nacional\nEl maonès manté el repte de la classificació per als Jocs olímpics de Tòquio\nEl Mallorca podrà entrenar de manera col·lectiva a partir de dilluns\nEls equips de Primera i Segona Divisió passen a la fase 4 del protocol establert en el camí a la...


El Palamós i la pluja deixen una atmosfera grisa\nEl primer equip va cedir ahir a la tarda la primera derrota al Municipal (0-3) en un partit en què l'equip no es va saber trobar i es va veure superat per un Palamós que va ser el dominador en la majoria de fases de l'enfrontament. La pluja i les impressions vigatanes van deixar una atmosfera grisa a la capital d'Osona.\nEl partit va oferir 10 minuts d'igualtat en què ambdós conjunts podien inaugurar el marcador. Una jugada de bon inici trenada entre Ignasi i Max podria haver suposat el primer per als vigatans, però com en tot el partit el gol es va resistir. A partir del primer quart d'hora, el Palamós feria seu el control del partit que el Vic no aconseguiria neutralitzar i amb dos gols deixaria els vigatans gairebé sense opcions per encarar la segona meitat. L'exvigatà Adri Salas faria el primer després d'una jugada per la banda dreta i abans del descans el golejador palamosí Pepu Soler no faltaria a la seva cita amb el gol.\nA la represa, el Vic sortiria amb la intenció de retallar distàncies però sense èxit. Caballé seria el primer que ho intentava amb un xut que desviaria Quinti i Sureda no aconseguiria enviar a l'interior de la porteria. Muniesa, que sortia a la segona meitat, també ho provaria però ni la manca de punteria ni Quinti deixarien que els vigatans s'estrenessin. Les possibilitats vigatanes s'esvairien completament quan el Palamós, mitjançant una nova contra, faria el tercer i definitiu gol obra novament de Soler.\nL'equip s'haurà de recuperar aviat anímicament després d'aquesta derrota i afrontar amb una altra cara el partit de la setmana vinent a Sant Cugat. La millor medicina per recuperar sensacions, i sobretot la confiança, serà retrobar-se amb el camí de la victòria i que millor que fer-ho a domicili.


Concentració a La Canonja per demanar més seguretat dos anys després de l'explosió d'Iqoxe\nConcentració aquest divendres davant de la planta d' Iqoxe de La Canonja /@EP\nUnes 150 persones s'han concentrat aquest divendres davant la planta d'Iqoxe de La Canonja (Tarragona), on fa dos anys es va produir una explosió que va causar tres morts, i han demanat millorar les mesures de seguretat contra accidents químics.\nLa concentració, que ha començat cap a les 18.15 hores, ha inclòs un minut de silenci per les víctimes -van morir dos treballadors de la fàbrica i un veí del barri de Torreforta (Tarragona), i vuit persones més van quedar ferides-.\n“Dos anys després, no ens oblidem d'Iqoxe, que encara no ha assumit la seva responsabilitat ni ha demanat perdó a les famílies, als treballadors ni als veïns”, han afegit.\nHan assegurat que, dos anys després de l'accident, no s'han fet avenços significatius en la millora de la seguretat i creuen que, si tornés a passar un incident similar, tornarien a limitar-se a “sortir corrent”, perquè consideren que no s'ha explicat millor com procedir en aquests casos.\nDurant aquests parlaments, han defensat que el Pla d'Emergència Exterior del Sector Químic de Tarragona (Plaseqta) “ha de ser una realitat; la seguretat dels veïns de Tarragona ha de ser una realitat”.\nmesures seguretat contra accidents\nplanta dIqoxe Canonja Tarragona\nUnes persones shan concentrat\npersones shan concentrat aquest


El temps a Palamós: Una nit de dimarts i una matinada de dimecres tempestuoses\nUna nit de dimarts i una matinada de dimecres tempestuoses\nImatge dels recs dels Passeig del Mar plens d'aigua de la tempesta d'ahir a la nit. Els que avui hi vagin a passejar segur que no trobaran gaire polseguera. Foto mostrada al programa Els matins de TV3.\nTot i que les tempestes arribaren amb una mica de retard ahir dimarts, aproximadament dues hores més tard segons el que marcaven els models, el cel carregat i l'elevada xafogor ens feien presagiar que aquestes havien d'arribar en un moment o altre i aquestes ens afectaren al llarg de la nit i la passada matinada.\nHem de tenir present que en altres països, com el Regne Unit, França, Irlanda o Alemanya, l'arribada de les pertorbacions atlàntiques i les precipitacions gairebé es pot cronometrar, fent que l'encert sigui major., en canvi, les condicions de la complicada orografia que tenim, la presència del Mediterrani i els vents canviants d'un indret a l'altre en poca distància, fan que a casa nostre sigui molt més complicat encertar l'hora d'arribada.\nAixí doncs, el pas del sistema frontal ens ha deixat una nit i una matinada marcada pels ruixats i les tempestes, a bona part de la demarcació gironina, però especialment a la nostre zona, en alguns casos acompanyats amb forta intensitat de precipitació.\nTot i la forta intensitat de precipitació, les acumulacions sobtades d'aigua no han sigut tan importants com a l'episodi de la setmana passada, ja que hi havia la presència de vent de mestral aponentat que bufava a uns 30 nusos a 700hPa (3000msnm) i a 500hPa (5500msnm), provocant que els nuclis convectius marxessin molt ràpid, impedint que la precipitació es quedés molta estona en un mateix punt.\nA Palamós, la intensitat de precipitació arribà a puntes de 1,7mm per minut cap a les onze de la nit dimarts. Si això hagués durat una hora haguessin caigut 102 litres.\nCal destacar que les precipitacions s'han produït pel pas de tres tempestes, una a la nit i dues més de matinada.\nMapa de vent i humitat a 700hPa d'ahir a les 21:00h. Veiem com bufava mestral aponentat a 30 nusos a sobre nostre a 3000msnm.\nImatge de radar a les 22:54h. Veiem com la tempesta era important a sobre Palamós, però al passar tan ràpid no pogué descarregar tanta aigua com la setmana passada.\nImatge de radar a les 22:18h. Veiem ruixats i tempestes a molts punts de Girona però passaven molt ràpid.\nImatge de radar a les 6:30h del matí. Una altre tempesta ens creuava.\nPel que fa a les precipitacions recollides entre ahir a la nit i la passada matinada a les comarques gironines trobem com a valors més destacats:\nSalitja 22,,4mm., Osor 21,2mm., Santa Pau 14,2mm., Sant Joan les Fonts 12,2mm., Sant Feliu de Pallerols 11,6mm., Olot-Volcà Motsacopa 11,4mm., Beuda 8,9mm., Figueres 5,2mm., Llagostera 8,0mm o Banyoles 5,3mm.\nAl Baix Empordà altre vegada és on ha plogut més, sobretot a la nostre àrea més propera, on hi trobem les següents quantitats recollides les darreres hores:\nCalonge-Mas Pallí 49,8mm., Palamós 46,0mm., Palamós-La Fosca 45,2mm., Calonge 39,4mm., Palafrugell 22,8mm., Verges 14,6mm o La Bisbal d'Empordà 13,9mm.\nMapa de llamps d'ahir dimarts 18 de setembre. Veiem com al sector central de les Gavarres hi hagué una gran activitat elèctrica.\nMapa de llamps de la passada matinada. Les tempestes seguien desfilant.\nD'altre banda, cal destacar el gran benefici que hauran suposat les pluges d'ahir i les de la setmana passada pels nostres boscos, degut a la inèrcia de la sequera que s'arrossegava en els darrers mesos, la qual, s'ha vist trencada en només dues setmanes.\nAlgunes quantitats recollides en el que portem de mes ja són molt destacades. Com exemple d'això trobem que a Calonge aquest mes de setembre ja han caigut 123,7 litres i a Palamós ja portem 102,4 litres.\nAmb aquesta aigua tan benvinguda, la natura ja es comença a refer., prova d'això és l'aparició dels primers bolets de la temporada, després de mesos de sequera, i el creixement de les herbes que ja van tenyint de color verd camps i marges.\nPrimers bolets en aparèixer i herbes i llavors germinant. Pets de llop (Lycoperdum perlatum) vistos ahir a Calonge. Foto mostrada al programa Els Matins de TV3.\nPet de llop i herbes que tornen a crèixer i que faran canviar el color groguenc i marró per color verd.\nAltres dades destacades d'ahir dimarts 18 de setembre a Palamós., temperatura màxima 22,0ºC, mínima 18,6ºC. Estat del cel amb núvols en varis nivells i clarianes al matí, i cel cobert a la tarda, amb tempesta a la nit. Pluja 14,0mm. Vent del NE a 10km/h de mitjana, ratxa màxima 26km/h. Estat de la mar amb mar arrissada o marejol arran de costa, i marejol o maror mar endins (ones de 0,59m a les 14:00h davant el Cap de Begur). Pressió atmosfèrica màxima 1016hPa, mínima 1013hPa. Humitat relativa màxima 97%, mínima 83%. Dades de meteoclimatic.com i Puertos del Estado.\nCom podem comprobar a les dades, la boia del Cap de Begur ja torna a funcionar, després d'estar unes setmanes espatllada, però malauradament la de Palamós encara no va.\nCamp de conreu destrossat pels senglars.\nUn efecte col·lateral de les darreres pluges, és el fet que la gran quantitat de porcs senglars que hi ha, es troben el terra tou i poden fer més destrosses als camps de conreu que voregen les Gavarres, provocant pèrdues quantioses als pagesos. Tot això sense comptar la gran quantitat d'hectàrees de boscos que són capaços d'excavar, com si hagués passat un motocultor, fent que allà on abans hi creixien bolets ara no n'hi hagin, degut a la destrucció del seu hàbitat i les seves parts subterrànies per part d'aquests mamífers quadrúpedes.\nPetjada de porc senglar al terra tou.\nEtiquetes de comentaris: Animals, Bolets, Fotos, Previsions/seguiment meteorològic


Electricitat per a habitatge - Protenergia\nJa pots canviar l’electricitat del teu habitatge a PROT de forma gratuïta i començar a estalviar. Ens ocupem de tot i mai es talla l’electricitat durant el canvi. A Espanya es fan més de 3 milions de canvis de comercialitzadora cada any, és un procés molt simple.\nT’ajudarem a estalviar, ia més tindràs electricitat verda 100% d’origen renovable.\nEn el procés, t’explicarem tots els detalls amb transparència perquè entenguis el que t’oferim. En la factura d’electricitat, veuràs que apareixen essencialment maig conceptes: la potència, el Consum, l’Impost d’Electricitat, al Lloguer d’equip de mesura, i per descomptat l’IVA. Si en la factura actual apareixen altres conceptes addicionals, el teu comercialitzadora actual hauria explicártelos.\nT’ajudem a que pagueu menys fixos per Potència.\nLa Potència és la part fixa de la factura, apareix encara que no consumeixis electricitat, pel fet de tenir accés a la xarxa elèctrica.\nLa potència es mesura en kW, i limita la capacitat de la instal·lació, és com el “ample de banda” a Internet. Com més Potència contractada tinguis, més aparells poden estar funcionant alhora consumint electricitat. Has de plantejar-te quants aparells elèctrics necessites que estiguin funcionant alhora, perquè cal contractar una potència que sigui la suma de totes les seves potències.\nSi en un moment determinat teus aparells en funcionament requereixen més Potència de la que tens contractada, et saltarà la llum.\nD’altra banda, si tens una Potència contractada superior a la que realment necessites, estàs pagant més del necessari.\nL’import a pagar per Potència es calcula multiplicant la potència contractada pel preu / dia de cada kWh i pels dies de el període facturat.\nT’ajudem a que pagueu el just per el vostre Consum\nEl Consum és la part variable de la factura, l’electricitat que utilitzes.\nPer facturar el Consum de cada període, es multipliquen els kWh utilitzats durant el període de facturació pel preu de cada kWh.\nPots tenir una tarifa contractada sense horaris (mateix preu per a totes les hores); o bé pots tenir una tarifa amb discriminació horària (preu diferent segons horari).\nSi ets capaç d’adaptar teus hàbits de consum elèctric, t’interessarà una tarifa amb discriminació horària, perquè el preu de l’electricitat en les hores “vall” és molt més econòmic que el preu de les hores “punta”. T’assessorarem de forma gratuïta perquè gastis el mínim possible.\nL’Impost d’electricitat està regulat pel govern, és el 5,11% de la suma de Consum i Potència. A l’impost se li aplica també l’IVA. Lloguer d’equip de mesura és el lloguer de comptador que pagues a la Distribuïdora mitjançant la factura. És un preu regulat.


Projectes socials | Fundació Privada Sant Pau\nLa Fundació dona suport a diferents iniciatives benèfiques i solidàries que es desenvolupen a l’Hospital, i també posa en marxa projectes propis que reverteixin en l’activitat assistencial i investigadora de Sant Pau.\nLa Fundació col·labora amb l’Associació Pallapupas, una organització sense ànim del lucre que promou la humanització de la salut amb tècniques escèniques del clown en estreta col·laboració amb el personal sanitari. Els destinataris de les intervencions de Pallapupas són els infants. A Sant Pau, aquestes actuacions giren al voltant de l’entrada de nens i nenes a quiròfan, l’acompanyament durant el procés d’assistència especialitzada i el retrobament dels infants amb els familiars.\nUn dels projectes propis més destacats és la programació dels Diumenges Solidaris. Cada primer diumenge de mes, la Fundació destina els ingressos generats per les visites a diferents projectes de recerca o assistència, i a iniciatives promogudes per entitats de l’entorn de Sant Pau.\nAmb aquest mateix objectiu benèfic també es promouen accions promocionals que contribueixin a l’obtenció de recursos per a projectes mèdics i científics impulsats per l’Hospital i l’Institut de Recerca.


Actualitzada 22/06/2021 a les 19:10\nTindrà lloc a Lleida del 8 al 10 de juliol amb activitats orientades a apropar la tecnologia als ciutadans\n© Presentació a Barcelona de la nova edició de la Mobile Week Catalunya.\nAvui s’ha obert el termini d’inscripció perquè qualsevol persona es pugui apuntar a les activitats que, des del 8 fins el 10 de juliol, es realitzaran a Lleida, en el marc de la Mobile Week 2021. Les activitats han estat coordinades per l’Ajuntament de Lleida amb la col·laboració de la Universitat de Lleida, el Parc Científic i Tecnològic Agroalimentari de Lleida -PCiTAL, Diputació de Lleida, la Cambra de Comerç de Lleida, Associació d’Empreses de Tecnologies i Serveis de la Informació- AETI i i2CAT Àrea 5G Ponent.\nEs tracta d’un seguit d’accions pensades i programades per apropar la tecnologia a la ciutadania. El programa ofereix activitats de diferents àmbits com ara una jornada sobre l’adquisició i ús de dades 3D en fructicultura de precisió, teletreball i ciberseguretat, tallers per a la digitalització del comerç de proximitat o una ponència sobre identitat i reputació digital, entre altres. A més, es farà el family day, un neuroescalextric i un hackaton, que és una marató tecnològica que es realitza per equips per assolir un repte tecnològic per a la ciutat. La inscripció a qualsevol de les activitats és gratuïta.\nLa Mobile Week es realitza en 18 ciutats de Catalunya i va néixer amb l’objectiu d’oferir un espai en el qual poder participar activament dels canvis que porten les novetats tecnològiques. L’edició d’enguany s’interroga sobre quines seran les habilitats digitals més demandades per al futur. Sobre com ha afectat la pandèmia a l’ús que fem de la tecnologia. I sobre el nivell de coneixement que té la ciutadania sobre la seguretat a internet.


Paper destacat dels pilots de l’ACA Esports en la Subida a la Santa - Altaveu el diari digital d'Andorra\nPaper destacat dels pilots de l’ACA Esports en la Subida a la Santa\nEdgar Montellà ha quedat líder en la seva categoria i s’apropa al títol del Campionat d’Espanya de Muntanya (CEM) mentre que Raul Ferré va ser segon per culpa d’una virolla en la segona màniga\n27/09/2021 (11:01 CET)\nEl podi absolut de la prova, amb Montellà segon i Ferré tercer. Fotoesport\nEls pilots de l’ACA Esports han tingut un paper destacat en la Subida a la Santa, celebrada aquest cap de setmana. Així, Edgar Montellà s’ha adjudicat la prova en la categoria III. Per la seva banda, Raul Ferré ha pujat al segon graó del podi en la II. En la classificació global, només s’han vist superats per Javi Villa.\nLa prova ha tingut lloc a la localitat de Totana, a Múrica. S’ha disputat al paratge natural de Sierra Espuña, amb el final a l’ermita de Santa Eulalia. La competició, que puntua pel Campionat d’Espanya de Muntanya (CEM) estava organitzada per l’Automòbil Club de Totana.\nI els pilots andorrans van tornar a destacar. Ferré va aconseguir la segona posició de la seva categoria, mentre que Montella es va imposar a la III, fet que li permet apropar-se al títol final.\nAixí, Ferré, en la pujada de dissabte va aconseguir el millor cronòmetre (1’34’’047) amb una mitjana de 146,04 quilòmetres per hora. El diumenge, però, una virolla en la segona pujada el va perjudicar i li va privar de la victòria.\nPer la seva part, Montellà va veure com el dissabte Mario Asenjo acabava la primera pujada a 55 mil·lèsimes de Mario Asenjo, però diumenge, va arriscar. Així, assolint una velocitat màxima de fins a 200 quilòmetres per hora, va aconseguir remuntar.\nDurant el mes d’octubre es decidirà el CEM 2021. Per a competir el cap de setmana del 16 i 17 d’octubre, els equips hauran de creuar el Mediterrani per a disputar la Pujada de l’Illa d’Eivissa (Pujada Sa Cala).


El Juvenil A aspira aquest dissabte (17:00h) a sumar la primera victòria de la temporada al Narcís Sala. L’equip de David Prats vol refer-se de la desfeta de la setmana passada a Saragossa. Per la seva banda, el Sant Andreu Atlètic visita la Guineueta diumenge al migdia (12:00h) amb la intenció d’enllaçar la segona victòria.\nEls andreuencs han començat la temporada apuntant bones maneres, però la derrota injusta de la setmana passada no ha pogut certificar un bon començament a la Divisió d’Honor després d’aconseguir un meritori empat en la primera jornada contra el Damm. Els de David Prats reben un rival directe al Narcís Sala, el San Francisco.\nEl Juvenil A ha oblidat ràpidament la derrota i ara se centra a treure els tres primers punts a l’estadi quadribarrat i en sumar la primera victòria de la temporada després de dos bons partits sense premi. El San Francisco és l’últim classificat després d’haver perdut les primeres dues jornades.\nEE Guineueta FC – Sant Andreu Atlètic\nEl filial andreuenc visita l’Escola Esportiva Guineueta diumenge al migdia. Després d’un bon empat en el primer desplaçament i d’una victòria còmoda al Narcís Sala, l’equip de Gerard Lucas vol mirar amunt i encadenar el segon triomf consecutiu.\nLa Guineueta ha sumat només un punt les dues primeres jornades, mentre que el Sant Andreu Atlètic és a la zona mitjana amb quatre. La pólvora quadribarrada ha de ser una garantia per a sumar els tres punts a domicili.


> Cosmètica Natural>Oli Corporal>Oli anticel·lulític de Bedoll - Weleda - 100 ml\nFragància cítrica. Millora visiblement l'estat i l'aparença de l'anomenada pell de taronja\nOli Anticel·lulític de Bedoll\nReafirma el teixit i allisa la pell\nProducte natural d'acció anticel·lulítica, a partir d'olis vegetals naturals de conegut efecte drenant. La seva avançada fórmula innovadora activa el metabolisme de la pell i facilita la circulació de líquids. El seu ús constant mitjançant un lleuger massatge preveu l'aparició de cel·lulitis en cas de predisposició a desenvolupar-la. Si s'ha manifestat, ajuda a millorar visiblement l'estat i l'aparença de l'anomenada “pell de taronja”.\n1. Fer massatges a la pell seca durant 5 minuts, per exemple amb el raspall massatge Weleda o un guant de crinera, així s'activa el fluid limfàtic. Procureu efectuar el massatge sempre amb una pressió moderada i en direcció cap al cor.\n2. Aplicar l'oli anticel·lulític de bedoll mitjançant un massatge amb moviments circulars fins a la seva total absorció.\nLes primeres 4 setmanes es recomana repetir el tractament 2 vegades al dia. Per mantenir els resultats a llarg termini es recomana seguir amb laplicació diàriament.\nComposició: oli d'os d'albercoc, oli de jojoba, oli de germen de blat, olis essencials naturals, extracte oliós (oli d'albercoc) de fulles de bedoll, de rusco i de romaní.\nIngredients (INCI): Prunus Armeniaca (Apricot) Kernel Oil, Simmondsia Chinensis (Jojoba) Seed Oil, Triticum Vulgare (Wheat) Germ Oil, Frangance (Parfum)*, Betula Alba Leaf Extract, Ruscus Aculeatus Root Extract, Rosmarin Leaf extract, Limonene*, Linalool, Geraniol*, Citral*.\nPresentació : Envàs de 100 ml\nAnticel·lulític Tractament Natural i Bio de Bedoll -...\nOli de CBD 10% - Naturalis Principia - 10 ml\nOli de CBD 20% - Naturalis Principia - 10 ml


Esquerra Unida demana la derogació de l’Estatut dels Expresidents de la Generalitat\t:: Esquerra Unida del País Valencià\tInici\nEsquerra Unida demana la derogació de l’Estatut dels Expresidents de la Generalitat\tdiumenge 7 octubre 2012\t| Publicat a: Actualitat, País Valencià\tIgnacio Blanco: “Si volen assessors, conductors i escortes, que els hi paguen ells”\nEl portaveu adjunt d’EUPV en les Corts Valencianes ha anunciat la presentació d’una iniciativa parlamentària per a derogar la Llei 6/2002 d’Estatut dels Expresidents de la Generalitat, pactada en el seu moment per PP i PSOE i a la qual Esquerra Unida s’ha oposat des del principi per considerar que estableix “privilegis injustificables des d’un punt de vista democràtic. Quan algú deixa d’ocupar un càrrec públic, per important que aquest siga, pansa a ser un ciutadà més i no té sentit que mantinga privilegis de cap classe”, afirma Blanco. El diputat recorda que el seu grup ja va presentar una proposta de derogació d’aqueixa norma fa un any, en forma d’esmena a la Llei d’acompanyament dels Pressupostos de 2012, que va ser rebutjada amb els vots de PP i PSOE. Ara Esquerra Unida va a insistir presentant una proposició de llei perquè se celebre en les Corts Valencianes un “debat específic sobre les prebendes dels expresidents, que en l’actual moment de crisi econòmica són encara més injustificables. Amb quina cara pot el Consell mantenir aqueixos privilegis mentre aplica tantes retallades socials i acomiada a milers de treballadors del sector públic?”, es pregunta Blanco.\nEl portaveu adjunt d’EUPV recorda que, segons la Llei 6/2002, els expresidents de la Generalitat poden disposar d’una oficina de suport amb un local i dotació pressupostària per al seu funcionament ordinari, dos llocs de treball eventuals amb funcions d’assessorament i una plaça de conductor, amb un automòbil del parc mòbil de la Generalitat a la seua disposició. El Consell dota també als expresidents dels serveis de seguretat “que es consideren necessaris”. A més, aquests poden formar part del Consell Jurídic Consultiu com a membres nats.\nFins al moment, se sap que han acollit a aquests privilegis “en una o una altra mesura els expresidents del PP. Francisco Camps és el que ha fet ús de tot el pack, mentre que Olives prefereix gaudir ara del seu status com a president de Bancaixa. Per la seua banda, Eduardo Zaplana disposa a Madrid d’un servei d’escortes pagat per la Generalitat, la qual cosa ha de costar-nos a tots els valencians un bon bec”, critica Blanco. Per al diputat d’Esquerra Unida, si els expresidents volen assessors, conductors o escortes, “que li’ls /els hi paguen ells”.


març | 2022 | IES Guillem Sagrera\nProjecte direcció de centre\nPere Miquel Rossello Espases31/03/22\nTal com estableix la resolució del conseller d’Educació i Formació Professional de 27 de gener de 2022 per la qual es convoca un concurs de mèrits per a la selecció de directors (Base cinquena de l’annex 1),\nus volem informar que, avui dimecres 30 de març, s’ha penjat al Gestib (apartat Centre/Documents Institucionals/Projecte de direcció) el(s) projecte(s) de direcció del(s) candidat(s) del vostre centre.\n07006512_PD IES G SAGRERA 22-26 MIQUEL COMPANY\n07006512_PD IES G SAGRERA 22-26 RAQUEL MATAS\nSeguim amb la venda de coques per a Ucraïna\nPere Miquel Rossello Espases23/03/22\nLa solidaritat del nostre alumnat no defalleix i la venda de coques resulta un èxit.\nDe moment duim un total de 491 € aconseguits de la següent manera:\n1r d’ESO: 156 euros (dia 16/03/2022)\n2n d’ESO: 204 euros (dia 23/03/2022)\n3r d’ESO: 131 euros (dia 23/03/2022)\nAgraïm molt a les famílies la seva col·laboració i animam a les de 4t i batxillerat a continuar amb la iniciativa.\nEls alumnes de 4t d’ESO han aconseguit 109 euros, llavors el total fins dia 25/03/2022 són 600 euros!\nComençam amb la venda de coques solidàries per a Ucraïna\nPere Miquel Rossello Espases16/03/22\nCom a iniciativa del nostre alumnat avui els menuts de la casa han venut coques per un valor de 152 €. Enhorabona a tots i totes i gràcies a les famílies.\nPresentació del Pla Digital del Centre i la Comissió TIC\nLa Comissió TIC i la Transformació Digital dels centres: intel·ligència sobre almenys tres pilars:\nSistemes Informàtics i Dispositius Intel·ligents.\nComunitat Educativa (Responsables de Gestió, Professorat, Alumnat i Famílies).\nEcosistemes o Grups Col·laboratius.\nVivim a l’era digital i treballam amb nadius digitals.\nNo podem anar contra corrent ni quedar fora del procés de transformació digital.\nÉs la comunitat educativa qui s’ha d’adaptar al nou entorn digital.\nPere Miquel Rossello Espases11/03/22\nAlumnes de Biologia i Geologia de 1r Batxillerat fan de profes\nAquestes fotos són d’una activitat que varen fer els alumnes de Biologia i Geologia de 1r Batxillerat que fan Biologia on varen fer de profes i van explicar als alumnes de l’aula UECO com fer una dissecció del cor. Els alumnes s’ho varen passar molt bé i varen fer la seva primera dissecció.\nDepartament de Biologia i Geologia.\nAlumnes de 1r ESO i Aula UECO han visitat l’Aula de la Mar\nPere Miquel Rossello Espases03/03/22\nTaller “Restes d’arribada”:\nDurant aquests tallers els alumnes han après sobre la biologia de les espècies del Mar Mediterrani i del paper que tenim tots sobre la seva conservació. Han fet un “toca-toca” d’invertebrats marins, han observat mostres amb la lupa binocular, han recollit mostres a la platja i han après la importància de no contaminar a la mar amb accions senzilles com no tirar les tovalloletes higièniques pel WC i fins i tot han alliberat una llebre de mar. Molts on sabíem quin tipus d’animal era; es tracta d’un invertebrat marí molt curiós.


Sóc d'Infantil: FLORS DE GOMA-EVA\nFLORS DE GOMA-EVA\nS’apropa un dels dies més bonics de l’any: La diada de Sant Jordi.\nUn dia en el qual els carrers s’omplen de flors i llibres, de colors i de cultura.\nSi encara no teniu clar com voleu fer les vostres roses, aquí us deixo una idea per als més grans.\nPlantilles amb la forma de les flors\nPals (poden ser els de pinxito)\nCalquem les plantilles de la flor en la goma-eva, les retallem i les col·loquem una a sobre de l’altre (amb una mica de cola blanca perquè s’enganxin). Clavem el pal al mig de la flor i protegim la punta punxeguda.\nPer protegir la punxa podem fer una espiral amb goma-eva i enganxar-lo amb cola o bé podem fer servir algun botó, plastilina, etc.\nPodem fer servir diferents colors en les capes de goma-eva, o fer-ne servir d’estampades.\nPer donar-li forma a la goma-eva, s’ha d’escalfar una mica amb una planxa. Al ser un pas perillós, ho podem realitzar d’un en un a mesura que acabin de retallar les diferents capes, per tal que quedi una flor molt més maca.\nEtiquetes de comentaris: 4 anys, 5 anys, Activitats, Tradicions i festes\nFer de Mestres 11 d’abril de 2014 a les 17:56


Igualada Comerç - Actualitat Igualada Comerç - AGENDA - MARATÓ DE DONACIÓ DE SANG\nACTUALITAT IGUALADA COMERÇ AGENDA MARATÓ DE DONACIÓ DE SANG\nEl pròxim dissabte 24 de setembre de 2016, de 10 a 22h, el Teatre Municipal de l’Ateneu acollirà una nova edició de la Marató de Donació de Sang. La campanya, organitzada pel Banc de Sang i Teixits (BST), compta amb la implicació de l’Ajuntament d’Igualada, MIPS Fundació Privada, l’Ateneu Igualadí i l’Associació de Donants de Sang de l’Anoia.\nMarató de donació de sang´16\nGràcies a la participació de tota la ciutat, cada any la jornada supera amb escreix les expectatives. L’any passat 649 persones van venir a la Marató, fent que aquesta sigui un dels principals referents a Catalunya. Amb l’èxit que es va obtenir en la passada edició traslladant la marató en el Teatre de l’Ateneu, enguany s’ampliaran novament els mitjans per evitar cues i facilitar la donació.\nLa Marató vol convertir la donació de sang en una gran jornada festiva. Per això hi participen entitats, institucions, empreses i particulars que donen suport i s’impliquen organitzant un seguit d’activitats lúdiques durant tota la jornada amb la implicació del teixit associatiu i empresarial dels municipis i rodalies.\nA més a més, amb les etiquetes #MSangIgualada i #Sigueselprotagonista volem continuar mobilitzant als igualadins i igualadines perquè segueixin sent els verdaders protagonistes de la Marató de Donació de Sang. Es vol estendre la presència de la Marató a les xarxes socials, i així dinamitzar a la societat present a Twitter, Facebook i Instagram.


Matins en xarxa | Alcaldes\nEntrevista a l’alcaldessa de Tossa de Mar, Gisela Saladich\nTossa de Mar és una vila de la comarca de la Selva que es deia simplement Tossa, fins el 1985. És part de l’anomenada Selva Marítima i es trova a tocar de les comarques del Baix Empordà i el Gironès. Limita amb els municipis de Lloret de Mar, Vidreres, Caldes de Malavella, Llagostera i Santa [...]\nEntrevista a l’alcaldessa de Sant Pol de Mar, Montserrat Garrido\nEl poble de Sant Pol de Mar es troba a la comarca del Maresme, a 49 quilòmetres de Barcelona. Està tocant al mar i molt a prop de la muntanya. El municipi és un exemple de poble mediterrani, amb els carrers estrets i les cases blanques, esglaonades i amb la costa retallada per les platges. [...]\nEntrevista a l’alcalde de La selva de Mar, Joan Maria Roig\nEl municipi de La Selva de Mar és a la comarca de l’Alt Empordà, a la demarcació de Girona, i està situat a l’interior de la península formada pel cap de Creus. El poble està situat sota la muntanya de Sant Pere de Roda, limita al nord amb El Port de La Selva, a l’est [...]\nEntrevista a l’alcalde d’Arenys de Mar, Estanislau Fors\nArenys de Mar és una vila de la comarca del Maresme a la demarcació de Barcelona, de la que es trova a uns 40 quilòmetres. Està situat al final de la Riera d’Arenys, que el connecta amb l’interior, passant per Arenys de Munt. Té un important port pesquer i també recreatiu, de fet, el més [...]\nL’Ametlla de Mar, anomenat també La Cala, a la comarca del Baix Ebre i a la demarcació de Tarragona, és a la zona costanera entre el Cap de Terme al nord i el barranc de l’Àliga al sud. Limita amb Perelló al sud, al nord-oest amb Tivissa i al nord-est amb Vandellòs i l’Hospitalet de [...]


Forum Iulium - Viquipèdia, l'enciclopèdia lliure\nciutat del Vèneto\n(S'ha redirigit des de: Forum Julium)\nAquest article tracta sobre la ciutat romana del Vèneto. Si cerqueu Andujar, ciutat que sota l'Imperi Romà va portar el nom de Forum Iulium, vegeu «Illiberis (Hispània)».\nForum Iulium o Forum Iulii fou una ciutat del Vèneto a uns 40 km al nord d'Aquileia al peu dels Alps Julians. Ptolemeu diu que pertanyia als carns. Pau Diaca diu que fou fundada per Juli Cèsar.\nInicialment sembla que era només un lloc de reunió dels carns i després el lloc d'encontre entre aquest poble i els magistrats romans. La ciutat va créixer ràpidament. Ptolemeu l'anomena colònia romana i sembla que va augmentar la seva importància al començament de l'Imperi. A la caiguda d'Aquileia el 452 va obtenir la dignitat de capital de la regió que va continuar sota els ostrogots i els llombards (568). Sota aquest darrers fou la seu del primer ducat llombard fundat pel rei Alboí per al seu nebot Gisulf. La ciutat va donar el seu nom a la província i ducat: Friuli (Forojuliani).\nEl 610 fou atacada pels àvars. El 730 hi va néixer Paulus Diaconus, autor de la història dels llombards; el 774 fou ocupada pels francs i el seu nom va esdevenir Civitas Austriae (Ciutat oriental) mentre el territori va esdevenir una marca.\nEl 875 fou marques de Friul Berenguer de Friul que després fou rei d'Itàlia. El 1077 es va iniciar el domini del Patriarca d'Aquileia que va tenir la seva seu a Civitas (Cividale) fins al 1238 en què va passar a Udine. El 1419 es va establir el domini venecià.\nEl 1509 va rebutjar l'atac dels imperials; el 1511 fou parcialment destruïda per un terratrèmol. El 1553 fou inclosa en la divisió administrativa del Provveditorato Veneto; el 1598 la va afectar la pesta; el 1616 i 1617 les milícies locals dirigides per Marcantonio da Manzano es van distingir a l'anomenada guerra de Gradisca contra els imperials.\nEl 1797 fou ocupada per França que la va entregar a Àustria el 1798 en virtut del tractat de Campoformio, però el 1805 va tornar a França i va quedar integrada al departament del Passariano. Fou ocupada pels austríacs el 1813 i va quedar integrada al Regne Llombard-Vènet (fou cap del districte XIII del Friule) fins al 1866 en què va passar a Itàlia.\nVa patir les guerres mundials com altres ciutats; el 1976 un terratrèmol hi va causar força danys. El seu nom actual és Cividale di Friuli.\nObtingut de «https://ca.wikipedia.org/w/index.php?title=Forum_Iulium&oldid=19492221»\nLast edited on 21 gen 2018, at 00:54


historia de l'electronica timeline | Timetoast timelines\nÉs l'instrument de calcul més antic. Inclos anb la seua antiguetat es continua utilitzant hui en dia.Es pensa que el seu lloc de origen es a la Xina.\nLeonardo Da Vinci va disenyar una sumadora que no va poder realitzar. El que va fer va ser mecanitzar el ABACO reemplatzant les varilles amb les boles per unes rodes dentades. El codic va ser disenyat aproximadament al any 1470.\nNeper va donar a coneixer un instrument sencill per a realitzar multiplicacions basan-se en sumes. El primer en utilitzar-la va ser el sacerdot William Oughtred al 1621.\nEn 1935 el historiador Franz Hammer , revisant la correspondència de l'astònom Johannes kepler va descobrir que el alema Whilem Schickard havia inventat una calculadora que era una combinació de Neper amb una sumadora-restadora similara la de Pascal , que obviament no sols era superior a la pascalina sinon que també es va construir el any que va naixer Pascal.\nEra una maquina creada per Blas Pascal per fer operacions de suma i res . Pascla la va crear per a son pare ja que era recaudador de impostos.\nEl filòsof i matemàtic alema Gottfried Leibniz va contruir la primera caculadora.Aquesta calculadora es va denominar universal. aquesta calculadora podía sumar , restar, multiplicar, dividrir i elevar al quadrat.\nMAQUINA DE DIFERÈNCIES\nEn 1812 el matemàtic anglès Charles Babbage va concebre l'anomenada màquina de diferències, un instrument mecànic per calcular i imprimir taules de funcions.\nAl 1832 Babbage va desenvolupar el projecte de la màquina analítica que es tractava d'un ordinador mecànic preparat per a realitzar qualsevol tipus de càlcul mitjançant un programa adequat.\nLa primera persona que va construir una màquina (que encara no era un ordinador) va ser l'americà Herman Hollerit. La va crear , quan treballava per a l'oficina del cens en Estats Unita d'America. Per resoldre un problema amb els conters del 1880 va dissenyar una targeta que s'havia de perforar amb les dades. Aquestes fitxes s'introduïen en una lectora que detectava les perforacions amb un bany de mercuri que a l'introduir-pels forats provocava contactes elèctrics.\nPRIMERA GENERACIÓ DE ORDINADORS (TUBS DE BUIT)\nLa substitució dels relés per tubs de buit va donar lloc a la Primera Generació d'ordinadors electrònics. El primer va ser fabricat pels nord-americans John Eckert i John Mauchly que es va usar en el càlcul de trajectòries de projectils. Tenia 18000 tubs i pesava 30000 kg. El que el caracteritzava com als ordinadors moderns no era simplement la seva velocitat de càlcul sinó el fet que combinant operacions permetia realitzar tasques que abans eren impossibles.\nEl MARK I és el primer sintetitzador, conegut com a tal, ja que van ser els seus dissenyadors els que van encunyar el terme sintetitzador tal com avui el coneixem.\nEl MARK I va ser desenvolupat entre 1951 i 1957 van ser sota la direcció dels doctors Harry Olson i Herbert Belarel en els laboratoris de la RCA. En aquest període es van desenvolupar tant el MARK I com el MARK II.\nQUARTA GENERACIÓ (PC)\nL'anomenada Quarta Generació és el producte del microprocessador dels circuits electrònics. La mida reduïda del microprocessador de xips va fer possible la creació de les computadores personals (PC) creat per Jonh Vicent Ansoff . Avui en dia les tecnologies LSI i VLSI permeten que centenars de milers de components electrònics s'emmagatzemin en un microxip.\nAl 1967 uns investigadors de estat units descubriren el diseny de la sumadora de Leonardo Da Vinci en la biblioteca Nacional de Madrid al Codice de Madrid.\nMicrosoft Corporation és una empresa multinacional d'origen nord-americà, fundada el 4 d'abril de 1975 per Bill Gates, Steve Ballmer i Paul Allen. Dedicada al sector de la informàtica, amb seu a Redmond, Washington, Estats Units. Microsoft desenvolupa, fabrica, llicència i produeix programari i equips electrònics\nQUINTA GENERACIÓ (ACTUALS)\nA partir d'aquesta generació ja no hi ha diferència en la tecnologia que s'utilitza per a la creació de les màquines, sinó en la manera en què es fa servir. Fins i tot per a algunes persones només existeixen tan sols quatre generacions si estrictament es té com a base la tecnologia emprada. La cinquena generació és diferenciada per la interconnexió entre tot tipus d'ordinadors, dispositius i xarxes (xarxes integrades).\nGoogle és un plataforma creada per Menlo Park a California, Estats Units.és una companyia principal subsidiària de la multinacional Nord-americana Alphabet Inc, on la seua especialització són els productes i serveis relacionats amb Internet, programari, dispositius electrònics i altres tecnologies.


Consultau el calendari de totes les consultes populars sobre monarquia o república\n25 juny 2021 05:43\nAquest cap de setmana s'han programat referèndums populars arreu de Mallorca. Alaró, Artà, Esporles, Llubí, Palma, Pollença, Porreres, Santa Margalida, Sencelles, Sóller i Sineu.\nEl primer municipi que va dur a terme la consulta va ser Valldemossa i la primera consulta sobre el model d'estat es dugué a terme a la Universitat de les Illes Balears. Cal recordar que la Delegació del Govern espanyol ha donat el vistiplau sobre els referèndums aquest mateix dijous.\nEl que estic vegent, Palma de 10 a 14 horas és molt pobre de temps, els que treballen no podran votar, i un sol lloc, encara més pobre.\nPer Jo, fa mes de 2 anys\nMallorca república insular


ERC Olot exigeix a l'equip de govern solucions pel mal estat del camp del Joventut Sant Pere Màrtir - Garrotxa Digital\nERC Olot exigeix a l’equip de govern solucions pel mal estat del camp del Joventut Sant Pere Màrtir\nComentaris tancats a ERC Olot exigeix a l’equip de govern solucions pel mal estat del camp del Joventut Sant Pere Màrtir\nEsquerra republicana d’Olot insta a l’equip de govern de l’ajuntament d’Olot a solucionar d’immediat els problemes en el terreny de joc del Club Joventut Sant Pere Màrtir, després d’una petició que el mateix club ha fet a aquest grup de la posició, segons ha informat Esquerra.\nEl grup d’Esquerra Republicana a l’ajuntament d’Olot reclama resoldre d’una vegada per totes la problemàtica del camp de futbol del Club Joventut Sant Pere Màrtir, després d’una petició feta a Esquerra per part del club, segons ha informat el mateix grup municipal.\nAnna Barnades, ERC Olot.”El club ens va demanar per explicar-nos aquí al camp i la seva problemàtica. Vam pdoer venir a veure com estava el camp fa uns dies, trepitjant la gespa, per dir-ne d’alguna manera.”\nDes de fa temps el Sant Pere Màrtir no pot dur a terme amb normalitat els entrenaments i partits en el seu terreny de joc, ja que la gespa no presenta bones condicions a més dels problemes de drenatge que s’accentuen en episodis de pluja, uns problemàtiques que, segons va informar fa unes setmanes l’equip de govern, s’estan intentant resoldre.\nAnna Barnadas, ERC Olot:”Nosaltres demanem a l’equip de govern del PdCat és que al més aviat possible torni la operativitat en aquest camp. ”\nJosep Quintana, ERC Olot:”Entenem que és una deixadesa de l’equip de govern perquè això són diners llençats. No s’han areglat les instal·lacions del club.”\nDes d’Esquerra Republicana atribueixen una causa concreta a aquesta problemàtica i proposen, també, una solució.\nAnna Barnadas, ERC Olot:”Nosaltres, quan es va apostar fer uns acamps a Olto dedicats al futbol base, la nostra aposta era el camp de les planotes, que tenien la possibilitat de ser un espai més gran.”\nAnna Barnadas, ERC Olot:”Ara el que cal és arramangar-se i fer la inversió que faci falta.”\nA l’aire, doncs, la situació de les instal·lacions del joventut Sant pere Màrtir, un dels clubs amb més jugadors de tota la comarca.\nL’Escola d’Art d’Olot i Can Make s’uneixen per la Setmana de l’Emprenedoria\nJoventut Sant Pere Màrtir\nSón diversos els nedadors garrotxins que han participat en competicions catalanes i estatals aquest cap de setmana. Per una banda, Álvaro Ruiz, del CN Olot, i Clàudia Oliveras del Castellfollit van competir al Campionat d'Espanya Aleví d'Estiu. Per altra banda,…\nJunts per Catalunya ja ha recollit tots els avals necessaris a la Garrotxa i a la demarcació de Girona per presentar-se a les properes eleccions. La formació ha recollit a la comarca unes 500 signatures, més del triple de les indispensables segons la normativa,…


El Jardí Botànic de Madrid del CSIC aconsegueix realitzar la recol•lecció de flora més important a Menorca des de fa mig segle\nData : 11/05/2013\nÈxit de la recol•lecció de plantes de Menorca que va realitzar la setmana passada el Jardí Botànic de Madrid del Consell Superior d'Investigacions Científiques la setmana passada: s'ha aconseguit la recopilació de dades més imporant del darrer mig segle.\nConcretament, van visitar 15 localitats i van recol•lectar 600 taxons o castes diferents de plantes. En total van enregistrar 2.000 noms de camp amb els que van poder elaborar 4.000 exemplars d'herbari.\nAixí ho assegura el tècnic de la conselleria d'Economia, Medi Ambient i Caça del Consell Insular de Menorca, Pere Fraga, després d'acompanyar i fer de guia als membres del Jardí Botànic de Madrid i d'altres centres d'investigació de l'estat a la seva estada a Menorca la setmana passada amb l'objectiu d'ampliar la informació existent sobre la flora insular.\nI és que des de començaments dels anys 80 s'està desenvolupant el projecte Flora iberica (www.floraiberica.es), impulsat des del Real Jardí Botànic de Madrid del Consell Superior d'Investigacions Científiques (CSIC), amb l’objectiu de compilar la flora completa d'aquest territori en una obra enciclopèdica de 21 volums. Actualment s'han publicat 17 volums i altres tres es troben ja en procés de revisió dels manuscrits. Flora iberica està considerada com la iniciativa més important del món sobre flora vascular dels darrer anys.\nDins l'àmbit geogràfic europeu i especialment dins la regió mediterrània el territori de la flora ibèrica (península ibèrica i les Illes Balears) destaca per ser el que té una major riquesa d'espècies que se situa al voltant d'unes 7.500. Tanmateix aquesta quantitat és encara molt aproximada ja que contínuament es descriuen noves espècies per a la ciència i també es fan revisions que fan moure a l'alça o a la baixa el catàleg de la flora. A la vegada no es disposa de cap obra completa sobre la flora del territori ibèric.\n“Gràcies a que la primavera ha estat bona pel que fa a pluges i temperatures s'han pogut observar algunes plantes en floració abundant que no sempre es poden veure així i també s'han fet algunes observacions crítiques sobre plantes de l'Illa, la taxonomia de les quals encara genera dubtes”, explica Pere Fraga.\nPrecisament, aclarir la importància d'algunes plantes de Menorca com a representants singulars dins l'àmbit de la flora ibèrica era un altre dels objectius d'aquesta expedició, la qual cosa sembla que s'ha aconseguit.\nMenorca és un dels territoris més importants en aquest àmbit pel seu caràcter insular, per l'elevada riquesa florística (unes 1.300 espècies), per la presència d'una important flora endèmica exclusiva de l'illa i per trobar-se a l'extrem més oriental del territori ibèric que afavoreix la presència de plantes úniques en tot el territori ibèric.\nPer tot açò el projecte Flora iberica ha dedicat enguany la seva expedició anual a visitar l'Illa amb l'objectiu de recol•lectar material vegetal per ser dipositat en els herbaris de diferents universitats d'Espanya i Portugal que actuen com a centres d'investigació d'aquest projecte.\nPer la seva part, el conseller d'Economia, Medi Ambient i Caça, Fernando Villalonga, ha valorat de forma molt positiva la visita dels representants del Jardí Botànic de Madrid del CSIC i de la resta de l'Estat, ja que servirà per donar a conèixer la feina que s'està fent a l'illa per a la conservació de la biodiversitat i a la vegada fer un intercanvi d'experiències i coneixements molt enriquidor.\nMaó, 11 de maig de 2013


Concentració davants dels jutjats de Vinaròs per la llibertat de Pablo Hasél – Vinaròs News\nConcentració davants dels jutjats de Vinaròs per la llibertat de Pablo Hasél\nELS LECTORSVINARÒS 12 febrer, 2021 Vinaròs News\nPlataforma Pro Llibertat Pablo Hasél1 VINARÒS5903\nPLATAFORMA PRO LLIBERTAT PABLO HASÉL El divendres 12 de febrer, a partir de les 12 hores, va tindre lloc a les portes dels Jutjats...\nPLATAFORMA PRO LLIBERTAT PABLO HASÉL\nEl divendres 12 de febrer, a partir de les 12 hores, va tindre lloc a les portes dels Jutjats de Vinaròs una concentració ciutadana en protesta per la sentència de nou mesos de presó a Pablo Hasél. Aquesta sentència està argumentada adduint delicte d’enaltiment al terrorisme i injúries a la corona, inculpacions realitzades per les lletres de les seues cançons . Durant la concentració va llegir-se un manifest en solidaritat amb Pablo Hasél i de denúncia pel que suposa la seua condemna: un atac inadmissible a la llibertat d’expressió . La redacció del manifest arreplegava paràgrafs com aquestos:\n“ Pablo Hasél serà el primer raper empresonat a Europa per la seua lluita i per les seues lletres . Però no siguem ingènues , amb el seu empresonament no només volen silenciar-lo a ell , volen escarmentar la resta . Qui seguisca el seu exemple ja sap el que li pot esperar : exili o presó. Això és molt greu i no podem normalitzar-ho ni quedar-nos de braços plegats.\nEl seu empresonament , com el d’altres que poden vindre, només podran evitar-se amb la solidaritat i la unitat d’acció .\nÉs el moment de la solidaritat , de sortir i omplir places i carrers , d’exercir i exigir els nostres drets i llibertats , defensar-los i no aturar-nos en la conquesta dels que han d’arribar. “\nLa llibertat d’expressió, el dret a la crítica, són valors imprescindibles en qualsevol societat que s’anomene democràtica . Sentències judicials com la de Pablo Hasél van en el sentit contrari.\nNomés una forta pressió social , decidida , organitzada i sostinguda pot traure de la presó a Pablo i altres que estan o poden patir les mateixes polítiques .\nPABLO HASÉL, LLIBERTAT!!!!


Detinguts dos santvcentints per robar material a una empresa de Sant Vicenç de Castellet – Castellvilarenc.info\nby Redacció 26/07/2013\nAgents de la Policia de la Generalitat – Mossos d’Esquadra van detenir dimecres passat a dos veïns de Sant Vicenç de Castellet (Bages), de 32 i 24 anys d’edat i de nacionalitat espanyola, com a presumptes autors d’un delicte de robatori amb força. Els fets van passar dimecres a la nit al carrer Raval Nou de Sant Vicenç de Castellet. Una patrulla no logotipada de mossos, que realitzava control preventiu per la localitat, va aturar un vehicle que sortia d’un camí proper.\nA l’interior del portaequipatges van trobar un motor elèctric, un soldador elèctric, 100 metres de cable telefònic, 9 caixes d’accessoris de griferia, gran quantitat de colzes de coure i llautó i material divers d’electricitat.Poc després, i amb la col·laboració de la policia local de la població, es va esbrinar que el material l’havien sostret la mateixa nit de l’interior d’una empresa local.\nEls detinguts, amb antecedents, van passar dijous a disposició del jutjat de guàrdia en funcions d’instrucció de Manresa.


Rugby a Manresa, des de 1955 - Adam Majó\nDes d’aquest estiu a la llarga llista d’entitats esportives de la ciutat se n’hi ha afegit una de nova, el Club de Rugby Manresa. La història d’aquesta entitat comença l’any 1995, quan en Sergi Martinez, professor de l’institut de Sant Vicenç de Castellet i ex-jugador de la Unió Esportiva Santboiana, inicia en aquest esport a una colla de nois i noies del poble. La iniciativa té èxit i l’any següent es crea un primer club de Rugby, el Castellet, que ja inclou, també, a jugadors de Manresa. El recorregut del CR Castellet és curt però intens. S’inscriu a la lliga regular de la Federació i aconsegueix l’ascens a la primera divisió catalana en un temps rècord, als dos anys d’iniciar la competició. El cert, però, és que la manca d’instal·lacions, (jugaven sempre a fora), així com les dificultats de tirar endavant un projecte així en una terra tant profana a la pilota ovalada, obliguen al jove club a abandonar la competició després de quatre temporades molt dignes. D’aquella primera fornada de jugadors cal destacar-ne, en Javier Gonzalez, en Happy, actual jugador del Santboi, amb qui ha guanyat una copa del rei, i internacional amb la selecció Andorrana.\nL’any 2001 el Castellet suspèn gairebé totes les seves activitats, però això no significa la fi del Rugby al Bages. Un grupo de jugadors mantenen un entrenament setmanal a la zona esportiva del Congost i col.laboren amb la secció de Rugby del Club Atlètic Vic. L’any 2003, en Jordi Pintado, manresà que jugava a Rugby a Lleida, mor en un accident de cotxe i s’organitza un partit-memorial que s’ha mantingut fins ara amb 7 edicions. Recentment, l’arribada de molts jugadors d’edat juvenil, la consolidació d’un nucli organitzat, així com la col.laboració de l’Ajuntament i el Club Atlètic, han possibilitat, finalment, la creació d’aquest primer club de Rugby manresà.\nRecordo perfectament la primera notícia de Rugby que vaig veure en les pàgines d’aquest diari. Era l’any 1995 i narrava l’encontre amistós entre el Sea Point irlandès i el XV President (un combinat català per invitació) a l’estadi del Congost, promogut també des de Sant Vicenç. No fou aquest el primer partit jugat a Manresa, 40 anys abans, el 30 de maig de 1955 a l’estadi del Pujolet s’hi va disputar la tornada de l’anomenada Copa de l’Amistat, entre el Sporting Club St Girons i el Futbol Club Barcelona, equip on jugava l’organitzador d’aquest encontre, l’incansable Jaques Jordà (Jaime a la propaganda de l’època), amb la col.laboració del Consolat francès i la Ponència de cultura i esports de l’Excel·lentíssim. Les entrades valien 8 pessetes, 5 pels socis del Centre d’Esports i 4 per a nens i soldats\nA 40 quilòmetres del tren\n10.10.2015 | 8.58\n03.11.2010 | 9.19


Sant Vicenç dels Horts i Torrelles de Llobregat comptaran amb un servei d’autobús directe a Barcelona a partir del 12 de setembre. Es tracta de la nova línia exprés.cat e20, que connectarà els dos municipis baixllobregatins amb Barcelona per la Diagonal. El nou servei de transport públic s’ha presentat aquest dilluns a l’Ajuntament de Sant Vicenç dels Horts.\nLa nova línia e20 oferirà 9 noves expedicions directes d’anada i 9 de tornada de dilluns a divendres feiners de tot l’any per l’autopista B-23, que s’afegeixen a les 33 expedicions actuals de Sant Vicenç dels Horts i les 16 expedicions de Torrelles de Llobregat. Es calcula que aquest nou servei comporti entre 50.000 i 70.000 usuaris nous a l’any. Aquesta línia està operada per Soler i Sauret.\nL’alcaldessa de Sant Vicenç dels Horts, Maite Aymerich, s’ha mostrat convençuda que aquest nou servei “serà un èxit”, en base a la bona acollida que l’anunci ja ha tingut entre la ciutadania. Per millorar la mobilitat, Aymerich ha destacat la necessitat de comptar amb “vies d’accessibilitat més àgils” i que “hi hagi moltes més persones que optin per fer els seus desplaçaments en transport públic”. L’alcaldessa també confia que el servei exprés.cat serveixi per reduir els embussos habituals que hi ha en hora punta a la sortida del municipi i per millorar la qualitat de l’aire.\nL’alcalde de Torrelles, Ferran Puig, també ha celebrat l’entrada en funcionament d’aquesta línia exprés, ja que Torrelles depèn “exclusivament del transport per carretera”, i ha agraït que Sant Vicenç dels Horts hagi tingut en compte el municipi veí quan van començar les converses amb la Generalitat per implantar aquesta línia exprés.cat.\nL’acte també ha comptat amb el secretari d’Infraestructures i Mobilitat de la Generalitat, Ricard Font, i el director general de Transports i Mobilitat, Pere Padrosa. Font ha remarcat durant la presentació “la millora de la qualitat del servei” que aquest nou servei exprés comporta, mitjançant “l’increment de freqüències, la reducció del temps de recorregut i la millora dels vehicles i de la informació als usuaris”. Així mateix, ha posat de relleu que aquesta actuació de promoció del transport públic també s’emmarca en les polítiques del Govern de millora de laqualitat de l’aire i de lluita contra el canvi climàtic.


El Govern i Ciutadans acorden anteposar els interessos de la industria al de la salut de la població | VSF català\nEl Govern i Ciutadans acorden anteposar els interessos de la industria al de la salut de la població\nEl Govern del PP ha pactat amb Ciutadans prescindir dels nous tributs ambientals i sobre les begudes ensucrades per tancar d'aquesta manera els pressupostos de 2017. VSF Justícia Alimentària i les organitzacions que formen part de l'Aliança per a una Alimentació Saludable consideren aquest pacte vergonyós, atès que anteposa els interessos del lobby de begudes ensucrades a la salut de la població.\nAltres països com Finlàndia, Hongria, França, Irlanda, Austràlia, Mèxic, Estats Units o el Regne Unit, ja utilitzen mesures impositives sobre els refrescos per disminuir el consum d'aquestes begudes. A l'Estat espanyol, és urgent obrir un debat sanitari, i no només recaptatori, sobre els problemes derivats de la mala alimentació i que el Ministeri de Sanitat treballi de manera conjunta amb el Ministeri d'Hisenda per avançar en aquest sentit.\nSegons dades de l'Organització Mundial de la Salut (OMS) a nivell global, la pandèmia de sobrepès i obesitat són el cinquè factor principal de risc de defunció al món. A més, cal tenir en compte les malalties associades: el 44% dels casos de diabetis, el 23% dels casos de cardiopaties isquèmiques i entre el 7% i el 41% dels casos d'alguns càncers que són atribuïbles al sobrepès i a l'obesitat.\nA l'Estat espanyol, l'alimentació insana és el factor de risc que més problemes causa en la nostra salut i és responsable del 21% de les morts evitables. Es tracta d'un fenomen estructural i sistèmic, no d'una mala elecció individual. Per tant, l'objectiu de les mesures impositives sobre les begudes ensucrades (o altres productes insans) no ha de ser recaptatori, sinó per desincentivar el consum d'aquests productes i millorar així la salut de la població.\nLes begudes ensucrades i els seus efectes en la salut\nEl consum d'una llauna de beguda ensucrada al dia incrementa un 15-26% el risc de patir diabetis tipus II [i]. De fet, a l'Estat espanyol es poden atribuir 127.000 casos de diabetis tipus II [ii] al consum d'aquestes begudes. El tractament de les malalties associades a l'alimentació insana (malalties cardiovasculars, diabetis, alguns tipus de càncer, afeccions com el sobrepès o l'obesitat) s'emporta el 20% del pressupost públic de sanitat.\nLes begudes ensucrades s'han identificat com una de les principals causes de diabetis i altres malalties associades a l'obesitat. A l'Estat espanyol, la font més important de sucres afegits es troba en els refrescos en un percentatge del 23%, ja que una llauna de refresc de cola o de taronja conté entre 8 i 9 culleradetes de sucre i una ampolla de mig litre pot contenir entre 12 i 14.\nIVA del 0% a l'alimentació saludable\nConsiderem que la mesura d'augmentar els impostos sobre les begudes ensucrades, que finalment s'ha desestimat, era de base insuficient. El Govern hauria de dur a terme una política alimentària integral que abordés el problema en tota la seva complexitat i transversalitat. Entre d’altres mesures, és imprescindible abaratir els preus dels aliments amb bon perfil nutricional (aliments sans) i encarir els aliments amb mal perfil nutricional (aliments insans), per modificar el consum i afavorir l'accés a aliments sans a les classes populars i dificultant el dels insans. Les classes més populars són les més afectades pels problemes derivats d'una alimentació insana. Per tant, aquest tipus d'impostos que penalitzen el consum de begudes ensucrades, al costat d'altres mesures fiscals que abarateixin l'alimentació sana (IVA del 0% per a fruites, verdures i altres aliments bàsics), seria una mesura important per a corregir aquest biaix i per millorar la salut de tota la població.


L’Aquarius traslladarà els refugiats en dos vaixells militars fins a València :: Observatorio la Diversidad de Mugak\nL’Aquarius traslladarà els refugiats en dos vaixells militars fins a València\nAvui, , 12-06-2018\nLes ONG Metges Sense Fronteres (MSF) i SOS Méditerranèe han anunciat que el Centre de Coordinació de Salvament Marítim de Roma planifica transbordar alguns refugiats en dos o tres vaixells militars italians, que els traslladarien fins a València, després que el president espanyol, Pedro Sánchez, hagi ofert el port valencià per acollir l’Aquarius amb 629 persones a bord. Aquesta opció no és “la millor opció” segons han denunciat les dues entitats, que apostarien per desembarcar els immigrants en el “port més pròxim”. Per MSF el pla implica que “persones rescatades que ja estan exhaustes hagin d’aguantar quatre dies més de viatge al mar”. Amb tot, l’opció d’anar rumb a València pren pes cada cop més.\nAquest mateix matí, el president del consell executiu de Còrsega s’ha ofert també a acollir en algun dels seus ports el vaixell Aquarius.\nLa solució urgent s’està avaluant després que Itàlia i Malta hagin rebutjat aquest cap de setmana passat rebre en els seus ports l’Aquarius.\nAquest matí un vaixell militar de Malta i de rescat d’Itàlia han traslladat aigua i menjar fins a l’Aquarius, segons han explicat també les mateixes ONG a Twitter.\nAquest dilluns a la nit, MSF havia descartat viatjar fins a València perquè és un llarg recorregut de 1.300 quilòmetres que volia dir 4 o 5 dies de viatge, impossible segons l’ONG per les condicions en què es troben els migrants. Metges Sense Fronteres va qualificar que aquest trasllat era molt “insegur”.\nUnes hores abans i després que Pedro Sánchez anunciés que estava disposat a acollir l’Aquarius, el ministre de l’Interior italià va encendre les xarxes socials després de fer una roda de premsa en què va qualificar de “victòria” l’oferiment d’Espanya.


Grup de col·laboració – Tallat per ZeDaN-Mrx\nCasa / Grup de col·laboració\nJuny 28, 2016\tInclassificat 0\nServeis, Puig, restaurar efectiu, un aperitiu, o màquines recreatives com jocs de vídeo, juke caixes o les màquines escurabutxaques, o ajustar. Màquines de habilitats requisit omplir carrera utilitzant substàncies, productes, fons, així com altres materials. Mantenir els registres dels elements assignats i recollides de dòlars. Obtenir diners en efectiu i despeses de productes, preparar els comptes, i conciliar …\nExecutar i seguir mantenint l'arrest de productes, catapultes, i la físiques associades, hidràulica, i sistemes de control necessaris principalment en avió empresa enlairament i aterratge funcions. Les responsabilitats inclouen afegint i sostenir imatge aterratge assistències; proves i preservar material Inici i recuperació emprant examen elèctric i mecànic d'engranatge i eines de mà; iniciant aeròdrom detenció sistemes, …\nOperar imatges de ressonància (RESSONÀNCIA MAGNÈTICA) imatges. Monitor pacient seguretat i confort . Podria representar la dosi contrasten gadolini per via intravenosa. En revisar estand MRI mètodes són, explicat per maig entrevista individual, i localització pacient. Introduir les dades d'ordinador com pacient patrimoni, Alineació especificat, regió biològica per ser escanejats, i localització de …\nPromoure serveis financers, com per exemple la hipoteca, taxa, i orientació de les inversions als consumidors d'entitats bancàries i empreses de l'empresa. Carrera habilitats prenecessàries decidir shoppersA serveis financers necessitats i elaborar recomanacions per oferir proveïdors que apunten aquests requisits. Contactar amb clients potencials per proporcionar dades i descriu solucions que s'ofereixen. Vendre …\nCuiners i descripció del treball responsable cuiners / Plantilla de rendició de comptes i papers\nDirecte i poder participar en la preparació, herbes, i l'elaboració de peix magdalenes, carns, verdures, amanides, o aliments addicionals. Poden preparar i costos articles selecció, comprar productes, i mantenir les dades i els comptes. Treball habilitats necessita examinar preparat o productes d'aliments crus’ Grau per assegurar-se que s'aconsegueixen criteris. Monitor …\nJoc canvi persones i Descripció estand caixers / Funcions i plantilla de responsabilitat\nIntercanvi efectiu, fitxes, i fitxes per customersA dòlars. Qüestió podria obtenir la signatura del comprador per bill i Retribucions. Podria comptar i fiscalitat diners en calaixos, o operar un cubicle en el lloc de màquines escurabutxaques i subministrament Banc els diners per alterar la gent des del principi de la mudança. Habilitats de carrera …\nObstetres i ginecòlegs Descripció del treball / Deure de plantilla i papers\nMetges que donen factures salut vinculats laboral o maternitat i aquells que detectar, manejar, i ajudar en la prevenció de les condicions de senyores, especialment aquells que influeixen en el procés de reproducció. També podria subministrar atenció mèdica general a les dones. Feina habilitats títol es cuida i les dames adreça. Revelar tècniques i discutir …\nMaçoneria de ciment i formigó Finishers Descripció del treball / Funcions i plantilla deure\nLlis i acabar materials de ciment que es barreja, per exemple paviment voreres, camins, o vorades emprant una selecció de les mans i els instruments de poder. Organitzar varietats pel que fa a les voreres o Canaletes; Parcel·la buits; i emprar serres per juntes de dilatació llesca. Carrera habilitats títol examinar les classes que suporten els materials a …\nDescripció del treball tecnòlegs radiològiques / Assignacions i deure Mostra\nPrendre x CAT i raigs exploracions o representació subministraments nonradioactive en patientis torrent sanguini per raons que són diagnòstic. Implica tecnòlegs que se centren en estratègies addicionals que són l'exploració. Carrera habilitats títol avaluació i examinar creat radiografies, cinta que era vídeo, o pc-desenvolupat informació si gràfics són suficients en relació amb …\nTreballadors de Control d'animals de treball Descripció / Obligació de plantilla i funcions\nGestionar els animals amb l'objectiu de mànec de suspendre, animals de companyia que són perillosos, o desatès, o inspeccions de maltractament. Carrera habilitats prenecessàries investigar informes domèstica pega o crueltat domèstica, trobar testimonis, acumulació d'evidències, i informes. Gravar i treure perduts, sense límits, o animals maltractades que són desitjables unes condicions, …\nPàgina 1 de 11012345\t»\t102030...Darrera »


setembre | 2010 | El Blog de l'Edu3.cat\nTransports de cinema\nAnar al cinema és una de les millors opcions per passar una bona estona durant el cap de setmana. Avui divendres, per anar fent boca de cara al cap de setmana, us proposem el següent vídeo que parla dels transports als cinema.\nJa en la primera pel·lícula que els germans Lumière fer va aparèixer un tren. Els mitjans de transport han circulat per tot tipus de pel·lícules fins a arribar a tenir-hi, en molts casos, un paper protagonista. El programa “Transfer” fa un repàs d’algunes d’aquestes pel·lícules.\nEls cotxes acostumen a ser el vehicles que més protagonisme tenen en les pel·lícules actuals, l’agent especial 007 estrena un cotxe espectacular en cada pel·lícula i els seus favorits són els Aston Martin. Altres cotxes que han passat a la història del cinema són els dels superherois dels còmics, com el Batmòbil, els cotxes de la pel·lícula “Grease” o els de la pel·lícula de dibuixos animats “Cars”.\nA més, en aquest vídeo veurem com Roger Salvany, actor especialista, parla de la seva feina com a doble de cinema especialitzat en conducció, ja que condueix els cotxes en les escenes de risc de les pel·lícules.\nA més a més, trobem d’altres transports com ara el tren que és el mitjà de transport amb més simbologia en el món del cinema. En canvi, l’avió, en el cinema, ha estat escenari d’intrigues, mentre que en les pel·lícules de pirates, els vaixells són els protagonistes, sense oblidar les naus espacials en les pel·lícules de l’espai.\nGaudeix del cinema amb l’Edu3.cat!!!\nPublicat a Transfer\nEtiquetat Cinema, Vehicles


Demostra els teus coneixements d’Arbúcies amb el concurs Arbúcies... Juguem?\nCULTURA - 23/04/2020\nLa Regidoria de Cultura i el Museu Etnològic del Montseny engeguen un trivial de preguntes que estarà obert fins diumenge a les 12 de la nit\nAmb motiu de la diada de Sant Jordi, la Regidoria de Cultura de l’Ajuntament d’Arbúcies i el Museu Etnològic del Montseny posen avui en marxa un concurs de preguntes. Aquesta iniciativa s’emmarca dins les activitats que s’organitzen des de diferents àrees de l’Ajuntament per fer més suportable el confinament al qual estem sotmesos des del 14 de març.\nEl concurs, que porta per títol Arbúcies... Juguem?, planteja 16 preguntes de diverses temàtiques sobre el poble, ja sigui sobre carrers, festes, indrets emblemàtics, edificis municipals.... Un joc que segur que també us servirà per conèixer alguna curiositat d’Arbúcies.\nEl trivial es posarà en funcionament avui a les 12 del migdia i hi podreu participar fins diumenge a les 12 del migdia. Hi podeu accedir des d’aquest enllaç: https://kahoot.it/challenge/08069193?challenge-id=7c44a8f3-34f5-4b5a-ac18-5249248be5d2_1587636185994\nAmb aquest concurs, que s’emmarca dins la celebració de la diada de Sant Jordi, està previst que es pugui repetir més endavant amb altres temàtiques per commemorar altres dates assenyalades.


FC Barcelona – FC Bayern Munic: Messi i Neymar Jr acosten Berlín (3-0) - FC Barcelona\nHomeFutbolPrimer EquipNotíciesFC Barcelona – FC Bayern Munic: Messi i Neymar Jr acosten Berlín (3-0)\nFC Barcelona – FC Bayern Munic: Messi i Neymar Jr acosten Berlín (3-0)\nROGER BOGUNYÀ - 07/05/2015 | 00:00\nTres gols al segon temps acosten un Barça colossal a la final del 6 de juny\nLeo Messi celebra un dels seus dos gols / GERMÁN PARGA-FCB\nNit històrica la d’aquest dimecres al Camp Nou. Un Barça colossal s’ha desfet per 3-0 del Bayern de Munic en l’anada de les semifinals de la Lliga de Campions i ha apropat la final de Berlín del 6 de juny. L’Olympiastadion de la capital germànica sembla ara molt més a prop del Camp Nou que els 1.863 quilòmetres que indica el mapa. Els tres gols –tots al segon temps- de Messi (2) i Neymar Jr han assegurat una victòria que fa justícia als mèrits dels uns i dels altres. Dimarts vinent, l’últim obstacle fins a la final: la tornada a l’Allianz Arena.\nS’ha viscut un inici elèctric al Camp Nou. Tant el Barça com el Bayern han sortit valents, disposats a fer mal al seu adversari, duent les línies de pressió fins allà on fes falta. Sovint, fins a les immediacions de Ter Stegen i Neuer, que patien per trobar un company a qui poder passar la pilota, tal era la intensitat i el setge al qual se sotmetien mútuament tots dos contrincants.\nLa partida tàctica, que contemplava un Bayern amb una disposició de 3-5-2, també incloïa ocasions de gol. Majoritàriament del FC Barcelona, que ha pogut fer el primer mitjançant Luis Suárez. La rematada de l’uruguaià, però, s’ha trobat amb un immens Neuer. Neymar Jr i Lewandowski també han fregat el gol, que s’ha resistit en un primer temps en què els locals han estat un xic superiors als visitants.\nHerr Messi, letal\nHa millorat el Bayern a l’inici de la represa. Els muniquesos han tingut la possessió durant els primers compassos de la segona meitat i han impedit al Barça crear perill. Aquesta fase ha durat uns 10 minuts, fins que els blaugranes han recuperat el seu dinamisme, han fet una pas endavant i han acabat convertint un partit força igualat fins llavors en un orgasme futbolístic en els vint últims minuts de partit.\nHa estat en aquesta recta final quan ha aparegut Leo Messi, el millor futbolista del món. Una canonada seva, després d’una recuperació de l’incombustible Alves, ha fet esclatar el Camp Nou, que segons abans havia reclamat un penal sobre Neymar Jr. El gol ha fet mal als de Josep Guardiola, que han sentit la necessitat d’anar a fer el seu gol i n’han acabat encaixant dos més.\nEl 2-0 ha estat una nova genialitat de Messi. Aquest cop, qui ha recuperat la pilota ha estat l’altre lateral, Jordi Alba. L’ha cedit cap al ‘10’, que ha deixat literalment assegut Boateng abans de superar Neuer amb un toc subtil amb la dreta. Xavi, a punt per entrar al camp encara amb 0-0 al marcador, ha vist els dos gols des de la banda. Tot seguit, ha entrat per Rakitic, reconegut per l’afició com un dels millors de la nit.\nFaltava encara la cirereta del pastís. Amb el Bayern abocat a l’atac, Neymar Jr s’ha plantat sol davant Neuer en un contracop letal. El brasiler no ha perdonat. Era la sentència per a un Bayern al qual encara li queden 90 minuts per somiar amb Berlín. De moment, Barcelona sembla més a prop que Munic de la capital germànica, diguin el que diguin els mapes.\nEls números de Messi contra el Bayern


Salvador Illa la diu grossa contra els que votaran no als pressupostos del Gobierno - XCatalunya.cat\nSalvador Illa la diu grossa contra els que votaran no als pressupostos del Gobierno\nIlla adverteix que votar ‘no’ als pressupostos generals de l’Estat suposa anar en contra de la sortida de la pandèmia\nEl president del grup parlamentari del PSC-Units, Salvador Illa, ha advertit aquest dissabte que votar ‘no’ als pressupostos de l’Estat significa anar “en contra de la generació d’oportunitats” i “anteposar les tàctiques partidistes” a l’interès general d’Espanya i Catalunya. Durant l’Escola de Tardor del PSC, Illa ha dit que no es pot votar en contra dels comptes “sense haver-los llegit” en un moment excepcional com l’actual.\n“Votar ‘no’ és votar ‘no’ a la sortida de la pandèmia”, ha lamentat. “És difícil un pressupost més progressista”, ha assenyalat. Illa ha retret al Govern que no hi hagi “notícies” ni hagi presentat “les línies mestres” del pressupost de la Generalitat però ha tornat a estendre la mà del PSC per parlar-ne.\nDurant la intervenció a l’Escola de Tardor socialista, Illa ha insistit que Espanya és un país “plural” i ha reivindicat la “transició ecològica” i la “recuperació econòmica”. Ha dit que s’ha d’aprofitar el moment postpandèmia per afrontar els reptes importants que vénen però que, això, només serà possible des del consens social. “Si no tenim un mínim de consens entre nosaltres no podrem aprofitar els reptes de futur”, ha assegurat.\nPer tot plegat, Illa ha apel·lat a la política “útil”, “constructiva” i que s’allunya de la “confrontació estèril” i el diàleg. En aquest sentit, ha fet bandera de la predisposició dels socialistes per parlar dels pressupostos d’Andalusia i Catalunya.\nL’exministre s’ha mostrat satisfet amb el projecte de pressupostos generals de l’Estat presentats aquest setmana. Ha indicat que preveuen una inversió d’acord amb el que li pertoca a Catalunya “sense cap privilegi”.\nSobre l’aposta pel diàleg, ha defensat la via dialogada entre Catalunya i Espanya però ha dit que la taula de diàleg es queda “curta”. Una vegada més, Salvador Illa ha tornat a demanar un diàleg entre els partits catalans. “Només ens podem posar d’acord si ens sentim i parlem. Que s’obri un diàleg entre catalans”, ha apuntat.\nIlla ha liderat la cloenda de l’Escola de Tardor del PSC. Ho ha fet acompanyat de l’alcalde de Sevilla i secretari general del PSOE d’Andalusia, Juan Espadas. En la seva intervenció, Espadas s’ha proposat recuperar la presidència de la Junta d’Andalusia.